《双烈诗 其二》
明代·李觉斯

愿作山前松柏枝，双双墓道长相守。郎如逝水去不回，妾似落相再难开。

华山矶里有肠断，燕子楼头无梦回。且教一死酬君爱，犹恐君情不相待。

故将千载绿珠愁，忙解湘灵二妃佩。当时歌发孟才人，一声红粉委黄尘。

如君慷慨英雄志，比翼连枝亦报恩。莫言艳骨沉荒土，烈烈芳魂自千古。

相期生死不相离，离恨天应君独补。地久天长日月孤，人间能几女专诸。

只愁文伯宫中伴，亦有扁舟入五湖。

作者简介：李觉斯（一五八四—？），字伯铎，晚号龙水老人。东莞人。明熹宗天启五年（一六二五）进士，官至刑部尚书。时朝廷持法峻，稍不中旨，辄得重谴。礼臣黄道周以抗论时事，触上怒，论死。觉斯上疏力争，得严旨削藉。归筑东郭洞天，为娱亲计。著有《晚翠居集》。清温汝能《粤东诗海》卷四五有传。